Sierra Vernera

A sierra Vernera Toponimos oficials de Chacetania en www.lenguasdearagon.org ye una sierra sierra interior prepirenenca situada en a muga entre os municipios d'Ansó, Aragüés d'o Puerto y a Val d'Echo, en a Chacetania. Fa parti d'o Parque Natural d'as Vals Occidentals.

 Altarias 
Ye formada por picos como o pico Vernera (2.432 m), o pico Liovilla (2.334 m), a Cúpula de Secús (2.421 m), o pico Alto d'a Portaza (2.379 m), o pico d'a Portaza (2.379 m), a punta Alta de Napazal (2.363 m), a Rueba de Vernera (2.455 m), a Rueba d'o Bozo (2.419 m), a punta d'o Bozo (2.407 m), o Bozo de Vernera (2.454 m) u o pico d'Olibón (2.482 m) que ye o suyo cobalto.

 Hidrografía 
Bi ha ibons como o Ibón de Puerto Viello u ibón d'Olibón.

Toponimia
L'oronimo Vernera ye d'orichen galo y significa selva d'alvernices. L'alverniz (Alnus sp) recibiba la denominación en galo de *Verno, palabra que pasó a las luengas galorromanicas a traviés d'o latín galico VERNUS u VERNA y yera present en latín medieval en derivaus como VERNARIA u VERNIARIA ("selva d'alvernices"). En Occitania existe la denominación de vernièra u vernieira pa nombrar formacions vechetals d'esta especie, y bi ha uns cuantos toponimos y microtoponimos formaus a partir d'esta palabra. Estos toponimos pueden trobar-sen afrancesaus como Vernière y son cognatos de l'oronimo aragonés Vernera. Lo fitonimo aragonés alverniz proviene tamién d'o latín galico VERNUS u VERNA pero con atra sufixación.

Cheolochía
En lo cabalto de sierra Vernera bi ha un sinclinal pendiu. Ánchel Belmonte Ribas: Guía Geológica del Pirineo, Editorial Pirineo, p. 91.

Bibliografía
 Francho Nagore Laín: Verne: su significado y etimología, sus variantes, sus territorios. Publicau en: Otro Viaje extraordinario. Editor: Prensas de la Universidad de Zaragoza, 2017.

 Referencias 

*